

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 28.decembrī Nr.526

(protokols Nr.20, 19.p.)

**Par sadarbības līguma slēgšanu ar biedrību “Disku golfs”**

Priekuļu novada pašvaldības dome izskata biedrības “Disku golfs” aicinājumu (Reģ.nr. 3.1-5.2/2020-4089, 05.11.2020.) uz sadarbību disku golfa laukuma izveidē un uzturēšanā.

Izvērtējot pašvaldības rīcībā esošo informāciju, konstatēts, ka biedrība “Disku golfs” (turpmāk – Biedrība) iedzīvotāju veselīga dzīves veida veicināšanai un sporta attīstībai Priekuļu novadā uz pašvaldības zemes ar kadastra apzīmējumu 42720070379 vēlas izveidot disku golfa laukumu un aicina pašvaldību uz sadarbību.

Likuma “Par pašvaldībām” 12.pants nosaka, ka pašvaldība attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts iestāžu, tiesas vai citu pašvaldību kompetencē vai arī ja šāda darbība nav aizliegta ar likumu, savukārt, 15.panta 6.punkts paredz pašvaldības autonomo funkciju- veicināt veselīgu dzīvesveidu un sportu - un 21.panta otrā daļa nosaka, ka domes darbībai un lēmumiem jābūt maksimāli lietderīgiem.

Ņemot vērā iepriekš minēto un pamatojoties uz likuma „Par Pašvaldībām” 12.pantu, 15.panta 6.punktu, 21.panta otro daļu, Izglītības, kultūras un sporta komitejas 2020.gada 17.decembra (protokols Nr.12) lēmumu un Finanšu komitejas 2020.gada 21.decembra (protokols Nr.13) lēmumu, elektroniski balsojot tiešsaistē, PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Slēgt Sadarbības līgumu ar biedrību “Disku golfs” par disku golfa laukuma izveidi un uzturēšanu uz pašvaldībai piederošas zemes vienības ar kadastra apzīmējumu 42720070379 (Sadarbības līguma projekts pielikumā).
2. Atbildīgais par lēmuma izpildi – saimnieciskās nodaļas labiekārtošanas dienesta vadītājs Jānis Sirlaks
3. Kontroli par lēmuma izpildi veikt izpilddirektoram F. Puņeiko.

Domes priekšsēdētāja (paraksts) Elīna Stapulone